**KORXONA TA’SIS HUJJATLARI**

****

**FAOLLASHTIRUVCHI SAVOL VA TOPSHIRIQLAR**

1. Yuqoridagi rasmlarda ifodalangan tovar belgilari qaysi tarmoq kompa­ niyalariga tegishli?
2. Rasmdagi tovar belgilarini qanday mahsulotlarda uchratgansiz?
3. O‘zbekistondagi qanday brendlarni bilasiz?

**TA’SIS HUJJATLARI**

Korxona faoliyatini tashkil etish uning ustavi, ta’sis shartnomasi kabi ta’sis hujjatlarini ishlab chiqishdan boshlanadi. Ushbu hujjatlarni tayyor-lash korxona mulkdorlaridan katta mas’uliyat talab etadi. Chunki tashkil etilayotgan faoliyat shu hujjatlarga asoslangan holda amalga oshiriladi.

Yuridik shaxs ustav asosida yoki ta’sis shartnomasi va ustav asosida yoxud faqat ta’sis shartnomasi asosida ish olib boradi.

Yuridik shaxsning ta’sis shartnomasi uning muassislari tomonidan tu-ziladi, ustavi esa – tasdiqlanadi***.***

***O‘zbekiston Respublikasi Fuqarolik kodeksi, 43-modda***

**KORXONA USTAVI**

**Korxona ustavi** – korxonaning faoliyat ko‘rsatish tartibi va shartlarini belgilab beruvchi hujjat. Korxona o‘z faoliyatini ustavida belgilab berilgan qoidalar asosida olib boradi.

Korxona ustavida, odatda, quyidagi ma’lumotlar belgilangan bo‘ladi:

61

– korxonaning tashkiliy-huquqiy shakli;

– uning nomi;

– joylashgan manzili;

– ustav fondi hajmi va tarkibi;

– ustav fondini shakllantirish tartibi;

– foydani taqsimlash tartibi;

– korxonani qaytadan tashkil etish va tugatish shartlari hamda tartibi. Tashkilotning ustav fondini belgilashda ayrim tashkilotlar uchun belgi-

langan minimal miqdorlar mavjudligini hisobga olish kerak bo‘ladi.



**Ustav fondi** – ta’sischilar yoki ishtirokchilarning o‘zlari tashkil etgan kompaniya, xo‘jalik jamiyatiga dastlabki kiritgan va doimiy ulush hisoblanadigan moddiy va pul mablag‘lari majmuyi.



**KORXONA TA’SIS SHARTNOMASI**

Korxonani tashkil etishda ikki va undan ortiq tomonlar ishtirok etgan-da ular o‘rtasidagi huquq va majburiyatlarni o‘zaro kelishib olish zarur bo‘ladi. Bunday kelishuv ta’sis shartnomasi orqali rasmiylashtiriladi

 **Ta’sis shartnomasi –** muassislarning korxonani tashkil etish chog‘ida o‘zaro kelishib olingan asosiy shartlarini ifodalovchi yuridik hujjat.

Ta’sis shartnomasida taraflar (muassislar) yuridik shaxs tashkil etish majburiyatini oladilar, uni tashkil etish sohasida birgalikda faoliyat ko‘rsatish tartibini, unga o‘z mol-mulklarini berish hamda uning faoliyati-da ishtirok etish shartlarini belgilaydilar. Shartnomada foyda va zararlarni ishtirokchilar o‘rtasida taqsimlash, yuridik shaxs faoliyatini boshqarish, muassislarning uning tarkibidan chiqish shartlari va tartibi ham belgi-lab qo‘yiladi. Ta’sis shartnomasiga muassislarning kelishuviga muvofiq boshqa shartlar ham kiritilishi mumkin.

***O‘zbekiston Respublikasi Fuqarolik kodeksi, 43-modda***

**LOGOTIP VA FIRMA BELGISI**

Siz o‘z korxonangizni keng omma orasida taniqli bo‘lishini istasangiz, u holda uning firma nomini turli grafik belgilar, emblema yoki tasvirlar orqali oson yodda qoladigan va taniladigan darajasini ta’minlashingiz zarur bo‘ladi. Bunda logotip va firma belgilaridan foydalaniladi. Ko‘p holatlarda logotip va firma belgisi bir xil ma’noda ham qo‘llaniladi.

|  |  |  |
| --- | --- | --- |
| **Nomi** | **Qisqacha mazmuni** | **Misol** |
|  |  |  |
| Logotip | Grekcha «*logos*» – so‘z, «*typos*» – |  |
|  | iz, tamg‘a ma’nosini anglatib, |  |
|  | firma nomining maxsus uslubga |  |
|  | solingan va qisqartirilgan shakli |  |
|  |  |  |
| Firma | Odatda firma nomi bilan yonma- |  |
| belgisi | yon joylashtiriluvchi yoki alo- |  |
|  | hida tarzda ham qo‘llaniluvchi |  |
|  | noyob tasviriy element |  |
|  |  |  |



**TOVAR BELGISI**

Siz o‘zingiz ishlab chiqargan mahsulot yoki ko‘rsatgan xizmatni boshqa mahsulot va xizmatlardan ajralib turishi uchun tovar belgisi, savdo mar-kasi, xizmat ko‘rsatish belgisi kabi maxsus belgilardan foydalanishingiz mumkin. Agar mazkur belgilar iste’molchilarga keng tanilib, bozorning salmoqli qismini egallab olsa, u holda brend deb ataladi.

|  |  |  |  |
| --- | --- | --- | --- |
| **Nomi** | **Qisqacha mazmuni** |  | **Misol** |
| Tovar | Bir ishlab | chiqaruvchining |  |
| belgisi | tovarlarini | boshqalaridan | aj- |  |
|  | ralib turishini ta’minlaydigan |  |
|  | va maxsus ro‘yxatdan o‘tka­ |  |
|  | zilgan belgi |  |  |  |  |  |
| Savdo | Trademark | (savdo | marka- |  |
| markasi | si, savdo belgisi, tovar mar- |  |
|  | kasi) – bu ham tovar belgisi |  |
|  | ma’nosini anglatadi |  |  |  |
|  |  |  |  |
| Xizmat | Service mark | – mazmunan |  |
| ko‘rsatish | tovar | belgisini | anglatuvchi, |  |
| belgisi | biroq | xizmatlarning | alohida, |  |
|  | o‘ziga | xos | xususiyatli jihat­ |  |
|  | larini ajratib ko‘rsatishda foy­ |  |
|  | dalaniluvchi belgi |  |  |  |
|  |  |  |  |  |
| Brend | Brand | – | iste’molchilarga |  |
|  | keng | tanilgan | va bozorning |  |
|  | salmoqli | qismini | egallab |  |
|  | olgan savdo markasi |  |  |  |



**SLOGAN VA OGOHLANTIRUVCHI BELGILAR**

Slogan – bu reklamaning alohida, juda muhim turi. Sloganlar tez yodda qoluvchi, aforizm ko‘rinishidagi reklama formulasi bo‘lib, kompaniyaning iste’molchilar yodida saqlanib qolishini ta’minlash orqali tovarlarining tez va katta hajmda sotilishiga yordam beradi.

Hozirgi raqobat kuchayib borayotgan sharoitda tadbirkorlar o‘z tovar belgilarini ro‘yxatdan o‘tkazib, ularning boshqalar tomonidan o‘zlashtirib

olinishidan muhofaza qilib qo‘yadilar. Bunday holatlarda mazkur tovar belgisining ro‘yxatga olingani to‘g‘risida ogohlantiruvchi belgilar (masa-lan, ® va TM) dan foydalaniladi.

|  |  |  |
| --- | --- | --- |
| **Nomi** | **Qisqacha mazmuni** | **Misol** |
|  |  |  |
| Slogan | Inglizcha «*to slog*» – kuch bilan urmoq |  |
|  | ma’nosini anglatib, tez yodda qoluvchi, afo- |  |
|  | rizm ko‘rinishidagi reklama formulasi |  |
|  |  |  |
| Ogohlanti- | Tovar belgisi ro‘yxatga olingani to‘g‘risida |  |
| ruvchi | maxsus ishora. Masalan: |  |
| belgilar: | 1) harf birikmalari: |  |
| ® va TM | «TM» – trade mark; |  |
|  | «SM» – service mark; |  |
|  | «R» yoki ® – tovar belgisi; |  |
|  | 2) so‘zlar: |  |
|  | «Trademark»; |  |
|  | «Registered Trademark»; |  |
|  | «Marque deposee»; |  |
|  | «Marca registrada» |  |
|  |  |  |



**BILIMINGIZNI SINAB KO‘RING!**

1. Korxona ta’sis hujjatlariga nimalar kiradi?
2. Korxona ustavida qanday ma’lumotlar belgilangan bo‘ladi?
3. Ustav fondi nima?
4. Korxona ta’sis shartnomasi nima? Unda qanday masalalar bayon etiladi?
5. Tovar belgisi nima? O‘zbekistondagi qaysi tovar belgilarini bilasiz?
6. Savdo markasi nima uchun xizmat qiladi?
7. Logotipning firma belgisidan farqi nima? Qanday logotiplarni bilasiz?
8. O‘zingiz bilgan bir necha sloganlarni aytib berin